CELEX: 32013R0245
Language: sl
Date: 2013-03-19 00:00:00
Title: Uredba Komisije (EU) št. 245/2013 z dne 19. marca 2013 o spremembi Uredbe (ES) št. 272/2009 glede varnostnega pregledovanja tekočin, razpršil in gelov na letališčih EU  Besedilo velja za EGP

20.3.2013   
            
            
               SL
            
            
               Uradni list Evropske unije
            
            
               L 77/5
            
         UREDBA KOMISIJE (EU) št. 245/2013
   z dne 19. marca 2013
   o spremembi Uredbe (ES) št. 272/2009 glede varnostnega pregledovanja tekočin, razpršil in gelov na letališčih EU
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (1) in zlasti člena 4(2) Uredbe,
   ob upoštevanju naslednjega:
   
               (1)
            
            
               V skladu s členom 4(2) Uredbe (ES) št. 300/2008 Komisija sprejme splošne ukrepe, namenjene spreminjanju nebistvenih določb skupnih osnovnih standardov iz Priloge I k navedeni uredbi, tako da jih dopolni.
            
         
               (2)
            
            
               Splošne ukrepe, ki dopolnjujejo skupne osnovne standarde na področju varovanja v civilnem letalstvu, določa Priloga k Uredbi Komisije (ES) št. 272/2009 z dne 2. aprila 2009 o dopolnitvi skupnih osnovnih standardov na področju varovanja v civilnem letalstvu iz Priloge k Uredbi (ES) št. 300/2008 Evropskega parlamenta in Sveta (2). Priloga k Uredbi (ES) št. 272/2009 zlasti določa metode, vključno s tehnologijami za odkrivanje tekočih eksplozivov, na podlagi katerih se lahko tekočine, razpršila in geli vnašajo na varnostna območja omejenega gibanja in krov zrakoplova.
            
         
               (3)
            
            
               Za postopno uvajanje sistema za varnostno pregledovanje, pri katerem naj bi se odkrili tekoči eksplozivi, Priloga k Uredbi Komisije (EU) št. 297/2010 z dne 9. aprila 2010 o spremembi Uredbe (ES) št. 272/2009 o dopolnitvi skupnih osnovnih standardov na področju varovanja v civilnem letalstvu (3) določa dva datuma: 29. april 2011 za varnostno pregledovanje tekočin, razpršil in gelov, kupljenih na letališču tretje države ali krovu zrakoplova letalskega prevoznika države zunaj Skupnosti, ter 29. april 2013 za varnostno pregledovanje vseh tekočin, razpršil in gelov.
            
         
               (4)
            
            
               V Uredbi Komisije (EU) št. 720/2011 z dne 22. julija 2011 o spremembi Uredbe (ES) št. 272/2009 o dopolnitvi skupnih osnovnih standardov na področju varovanja v civilnem letalstvu v zvezi s postopnim uvajanjem varnostnega pregledovanja tekočin, aerosolov in gelov na letališčih EU (4) je bil črtan datum 29. april 2011, saj je bilo iz razvoja dogodkov na ravni EU in mednarodni ravni kmalu pred 29. aprilom 2011 razvidno, da bi lahko dejansko le nekaj letališč zagotovilo varnostno pregledovanje, potnikom pa ne bi bilo jasno, ali lahko tekočine, razpršila in gele, kupljene na letališču v tretji državi ali krovu zrakoplova letalskega prevoznika države zunaj Skupnosti, vnašajo na varnostna območja omejenega gibanja in krov zrakoplova.
            
         
               (5)
            
            
               Tehnološki in regulativni razvoj tako na ravni Unije kot tudi na mednarodni ravni lahko vplivata na roke, določene v Prilogi k Uredbi (ES) št. 272/2009, Komisija pa lahko po potrebi predlaga revizijo, zlasti ob upoštevanju operativnosti opreme in olajšav za potnike.
            
         
               (6)
            
            
               Komisija je tesno sodelovala z vsemi zadevnimi partnerji, da bi do julija 2012 ocenila stanje varnostnega pregledovanja tekočin, razpršil in gelov na letališčih EU. Pri tem so bili opravljeni preskusi delovanja. Komisija je oceno stanja julija 2012 predložila Evropskemu parlamentu in Svetu v obliki poročila Komisije (5).
            
         
               (7)
            
            
               Na podlagi navedene ocene in zlasti ob upoštevanju precejšnjega operativnega tveganja, ki bi ga povzročilo obvezno varnostno pregledovanje vseh tekočin, razpršil in gelov, pri katerem naj bi se odkrili tekoči eksplozivi, na vseh letališčih Unije od 29. aprila 2013 dalje, Komisija meni, da bi bilo treba ta datum nadomestiti s postopnim odpravljanjem omejitev, pri katerem bi bile zagotovljene visoka raven varnosti in olajšave za potnike na vseh stopnjah, kakor je podrobno opredeljeno v izvedbenih pravilih.
            
         
               (8)
            
            
               Prilogo k Uredbi (ES) št. 272/2009 bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Regulativnega odbora za varnost civilnega letalstva –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 272/2009 se spremeni, kot določa Priloga k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. marca 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 97, 9.4.2008, str. 72.
   
      (2)  UL L 91, 3.4.2009, str. 7.
   
      (3)  UL L 90, 10.4.2010, str. 1.
   
      (4)  UL L 193, 23.7.2011, str. 19.
   
      (5)  COM(2012) 404 z dne 18. julija 2012, še neobjavljeno.
   
      PRILOGA
      Priloga k Uredbi (ES) št. 272/2009 se spremeni:
      
                  (a)
               
               
                  v delu A se točka 2 nadomesti z naslednjim:
                  
                              „2.
                           
                           
                              Za varnostno pregledovanje ročne prtljage, predmetov, ki jih nosijo osebe, ki niso potniki, pošte in materiala letalskega prevoznika, razen kadar sta predvidena za prevoz v prtljažnem prostoru zrakoplova, zalog za oskrbo med letom in zalog za oskrbo na letališču:
                              
                                          (a)
                                       
                                       
                                          ročna preiskava;
                                       
                                    
                                          (b)
                                       
                                       
                                          vizualni pregled;
                                       
                                    
                                          (c)
                                       
                                       
                                          rentgenski;
                                       
                                    
                                          (d)
                                       
                                       
                                          sistemi za odkrivanje eksplozivov (EDS);
                                       
                                    
                                          (e)
                                       
                                       
                                          psi za odkrivanje eksplozivov (EDD);
                                       
                                    
                                          (f)
                                       
                                       
                                          naprave za zaznavanje sledi eksplozivov (ETD) in
                                       
                                    
                                          (g)
                                       
                                       
                                          sistemi za odkrivanje tekočih eksplozivov (LEDS).“;
                                       
                                    
                        
            
                  (b)
               
               
                  del B1 se nadomesti z naslednjim:
                  „DEL B1
                  
                     Tekočine, razpršila in geli
                  
                  Tekočine, razpršila in geli se lahko vnašajo na varnostna območja omejenega gibanja, če so varnostno pregledani ali izvzeti iz varnostnega pregledovanja v skladu z zahtevami izvedbenih pravil, sprejetih v skladu s členom 4(3) Uredbe (ES) št. 300/2008.“